Viljo Porkola

Viljo Henrik Porkola (vuoteen 1943 Pahikainen, 6. elokuuta 1914 ChicagoPorkolan muistoseurat – 8. huhtikuuta 2010 Kiuruvesi) oli suomalainen pappi ja kristillinen tietokirjailija.Suomen teologit 1990 : Teologer i Finland 1990. Suomen kirkon pappisliitto, 1990.

 Perhetaustat 
Viljo Porkola syntyi Chicagossa Yhdysvalloissa työnjohtaja Oskari Pahikaisen ja Vilma Tiilikaisen perheeseen. Porkola avioitui 1938 kotitalousopettaja Martta Sofia Tiihosen kanssa. Nuorta perhettä kosketti suru, kun seuraavana vuonna 1939 puoliso ja toinen kaksospojista kuolivat synnytyksen yhteydessä. Eloon jäi Kalle-poika.Johanna Porkolan tarkennos 4.10.2018 Vuonna 1940 Porkola vihittiin kotitalousopettaja Anna Stiina Tiihosen kanssa. Tästä avioliitosta syntyivät Heikki ja Eeva. Vuonna 1968 kuolema kohtasi toisen puolison Anna Stiinan. Vuonna 1970 Porkola avioitui sairaanhoitaja Aura Laukkasen kanssa.

 Opinnot 
Viljo Porkola pääsi ylioppilaaksi 1934 Viipurin suomalaisesta kaksoislukiosta. Opiskelu jatkui Helsingin yliopiston teologisessa tiedekunnassa. Vuonna 1937 hän valmistui sacri ministerii kandidaatiksi, jona vuonna hänet myös vihittiin papiksi Oulussa. Pastoraalitutkinnon Porkola suoritti 1943.

 Työ 
Porkolan ensimmäinen virkapaikka avautui Nilsiässä vt. kappalaisena 1937 ja jatkui armovuoden saarnaajana sekä ylimääräisenä pappina vuoteen 1944. Sodan aikana hän toimi sotilaspappina jatkosodassa ja Lapin sodassa. Varsinaiseksi virkapaikkakunnaksi tuli Kiuruvesi, jonne hän tuli 1944 viralliseksi apulaiseksi. Vuonna 1957 hänet valittiin Kiuruveden kappalaiseksi, josta virasta hän siirtyi eläkkeelle 1977. Sivutoimenaan Porkola toimi Kiuruveden yhteiskoulun (myöhemmin yhteislyseon) uskonnonopettajana 1945–1965. 

Rovastin arvon Porkola sai 1965 sekä kunniamerkkejä VR 4 kaksi kappaletta.

 Käännöstyö 
Porkolalla oli tiiviit yhteydet inarinsaamelaisiin. Hän käänsi inarinsaameksi virsiä, kirkkokäsikirjaa sekä osia Raamatusta. Käännöstyössä häntä auttoi tietokone, jonka käytön hän opetteli vanhoilla päivillään.Viljo Porkolan ja Juhani Kärkkäisen henkilökohtainen keskustelu Porkolan kotona Kiuruvedellä 1980-luvun lopulla Jaakko Elenius arvosti suuresti Porkolan luterilaisuuden löytöjä tämän teoksissa.Jaakko Eleniuksen ja Juhani Kärkkäisen henkilökohtainen keskustelu sekä Eleniuksen seurapuhe Raahen Herättäjän-päivillä 15.5.1988

 Herännäisyys 
Herännäisyyden historioissa mainitaan useassa yhteydessä Kiuruvesi herännäispaikkakuntana.Rosendal, Mauno, Suomen herännäisyyden historia XIX:llä vuosisadalla : 1.–4. osa, 1853–1900. Herättäjä 1902–1915.Olavi Kares, Heränneen kansan vaellus : Suomen herännäisyyden elämää ja vaiheita noin v:sta 1880 v:teen 1930. 1.–5. WSOY, 1941–1947. Kiuruveden herännäispappien ketjuun kuului myös kappalainen Viljo Porkola. Porkola koki maallikkopuhujien roolin tärkeäksi. Niinpä hän oli suunnittelemassa 1970-luvun puolivälissä Herättäjä-Yhdistyksen maallikkopäiviä seurapuhujien rohkaisemiseksi ja saamiseksi lisääntyneeseen seuratoimintaan.Ingerttilä, Liisa, Tummaa kansaa Pattijoella : herännäisyyden paikallishistoria. Liisa Ingerttilä, 2018.

Kiuruvedellä ovat vaikuttaneet muun muassa Malmivaaran ja Simelius-Simojoen pappissuvut sekä maallikkosaarnaaja Aku Räty.

 Teoksia 

 Kiuruveden seurakunta 1763–1962. Kiuruveden seurakunta, 1962.
 Evankelium Johannes mield. Inarinsaameksi. Oulun Pipliaseura, 1980.
 Mitä se on : luterilaisen uskon perusteita. Herättäjä-yhdistys, 1984.
 Laista evankeliumiin. Herättäjä-yhdistys, 1992.
 Jumalattoman vanhurskauttamisesta : Viljo Porkolan kootut teokset. Herättäjä-yhdistys, 2010.

 Artikkeleita 

 Pappeinkokouksissa lausutut muistosanat kuolleista papeista : Kuopion hiippakunta 1.9.1962–30.6.1967. Julkaisussa: Pöytäkirja Kuopion hiippakunnan ... pappeinkokouksesta ... sekä liitteet 1967, s. 85–106.
 Sodan tilitystä. Teoksessa Jussi Kuoppala, Sotapapit kovan ajan koulussa. Kirjapaja, 1976.
 Kirja-arvostelu : Unelma vapaasta tahdosta. Julkaisussa: Teologinen aikakauskirja 92(1987) : 1, s. 159
 Kirja-arvostelu : Miksi nukut, Herra? Julkaisussa: Teologinen aikakauskirja 95(1990) : 5, s. 440–441.

 Lähteet 

Luokka:Suomalaiset kristilliset kirjailijat
Luokka:Suomalaiset tietokirjailijat
Luokka:Herännäiset henkilöt
Luokka:Suomalaiset papit
Luokka:Vuonna 1914 syntyneet
Luokka:Vuonna 2010 kuolleet